มีอะไรกันกับแฟนวันแรกที่เป็นประจำเดือนคะ ประจำเดือนยังไม่เยอะมากก็เลยฝ่าไฟแดง ไม่ได้ใส่ถุง ไม่ได้หลั่งใน พอเสร็จภารกิจก็ซื้อยาคุมฉุกเฉินทานเลยคะ (มีเพศสัมพันธ์ เวลาประมาณ 18.00 ทานยาคุมฉุกเฉินเวลาประมาณ 21.00) แล้วตั้งแต่ที่ทานยาคุมจนถึงตอนนี้ก็ 1เดือน 3วัน พอดีคะ อยากทราบว่าที่ประจำเดือนมาไม่ตรงรอบแบบนี้เกิดจากผลข้างเขียงของยาหรือเปล่าคะ แล้วถ้าใช่จะไม่ปกติเป็นระยะเวลาประมาณเท่าไหนคะ แล้วมีโอกาสท้องมาน้อยแค่ไหนคะในเคสนี้ ขอบคะ
สวัสดีค่ะ การมีเพศสัมพันธ์ในวันแรกที่มีประจำเดือนมา ถือว่าอยู่ในระยะปลอดภัย ดอกาสที่จะตั้งครรภ์นั้นแทบไม่มี ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะส่วนการที่ประจำเดือนยังไม่มา อาจเกิดจากผลของยาคุมฉุกเฉิน ที่ทำให้ประจำเดือนมาช้าได้ หรือเกิดจากสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะหากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ และทำให้ประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ